suresh
కోటక్‌ లైఫ్‌ నుంచి కొత్తగా ప్రీమియర్‌ ప్లాన్‌
హైదరాబాద్‌,: కోటక్‌ లైఫ్‌ బీమా నుంచి కోటక్‌ప్రీమియర్‌ ఆదాయప్రణాళిక ఉన్న ప్లాన్‌ను విడుదలచేసింది. ప్రీమియం చెల్లింపు కాలపరమితి ముగిసిన తర్వాత తదుపరి సంవత్సరం ప్రారంభం నుంచి మిగిలిన కాలపరిమితికి హామీతో కూడిన వార్షిక రాబడి చెల్లిస్తామని, పాలసీ కాలపరిమితి చివరి లో పొందిన బోనస్‌లు, తుదివిడత బోనస్‌లు చెల్లింపులుంటాయని వివరించింది. పాలసీ కాలపరిమితి జారీలో ఉన్నంతవరకూ లైఫ్‌ కవర్‌ సదుపాయం అందుబాటులో ఉంటుందని కోటక్‌ ముఖ్య పంపిణీ అధికారి సురేష్‌ అగర్వాల్‌ వెల్లడించారు. కస్టమర్ల జీవితా లకు మరింత అదనపు విలువలను అందించే కీలక లక్ష్యంతో కోటక్‌ ప్రీమియం ఇన్‌కమ్‌ప్లాన్‌ (కెపిఐపి)ని డిజైన్‌ చేసినట్లు ఆయన తెలిపారు. చెల్లించిన ప్రీమియంలు, స్కీంలకు ఆదాయపు పన్ను చట్టంలోని సెక్షన్‌ 80(సి), 10(10డి) కింద పన్ను మినహాయింపు ప్రయోజనాలు పొందేందుకు అవకాశం ఉంటుందని వివరించారు. ప్రీమియం చెల్లింపు కాలపరిమితిని ఎంచుకునేందుకు నిమిది సంవ త్సరాలు, పది లేదా 12 సంవత్సరాలు పరిమితిని నిర్ణయించింది. ప్రీమియంలను ఏడాది, అర్ధ సంవత్సరం, త్రైమాసికం నెలవారీ కూడా చెల్లించే అవకాశం ఉంది. పాలసీదారునికి విస్తృత శ్రేణి రైడర్లతో రక్షణ మరింత వృద్ధి ఉంటుంది. తన అవసరాలకు అనుగుణంగా కస్టమైజ్‌చేసుకునే అవకాశం ఉంది. అందుబాటులో ఉన్న రైడరల్లలో కోటక్‌ లైఫ్‌ గార్డియన్‌బెనిఫిట్‌రైడర్‌, కోటక్‌ యాక్సిడెంటల్‌ అంగవైకల్యం, సంరక్షణకుని బెనిఫిట్‌రైడర్‌, కోటక్‌ పూర్తి అంగవైకల్య ప్రయోజనం, కోటక్‌ స్వల్పకాలిక లబ్ధి, కోటక్‌ ప్రమాదపూర్వక మృతి లబ్ది వంటి ప్రయోజనాలున్నట్లు సురేష్‌ అగర్వాల్‌ వెల్లడించారు.